Predkladacia správa

Informácia o plnení Plánu legislatívnych úloh vlády SR a úloh z uznesení vlády SR na ministerstvách a ostatných ústredných orgánoch štátnej správy SR v 3. štvrťroku 2011 (ďalej len „Informácia“) je predložená na rokovanie vlády SR na základe úlohy B.6. uznesenia vlády SR č. 878 z 15.12.2010 k zameraniu kontrolnej činnosti Úradu vlády SR na rok 2011.
 
Informácia obsahuje vyhodnotenie plnenia Plánu legislatívnych úloh vlády SR, plnenia úloh z uznesení vlády SR v 3. štvrťroku 2011, dodržiavania Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13.06.2001 v znení zmien a doplnkov (ďalej len „Smernica“) a  Metodického pokynu na prípravu a predkladanie materiálov na rokovanie vlády SR v znení zmien a doplnkov vydaného na základe Smernice (ďalej len „Metodický pokyn“).
 
Informáciu vypracovala sekcia kontroly a boja proti korupcii ÚV SR na základe zasielaných hlásení o plnení úloh z uznesení vlády SR ministerstvami a ostatnými ústrednými orgánmi štátnej správy splatných v sledovanom období.
 
Stav plnenia úloh podľa jednotlivých zodpovedných subjektov, znenia nesplnených úloh a príčiny ich nesplnenia sú uvedené v prílohách č. 1 a 2. 
 
Pretrváva vysoký podiel uložených netermínovaných úloh na celkovom počte úloh. Porovnanie počtu termínovaných a netermínovaných úloh v návrhoch uznesení vlády podľa predkladateľov tvorí prílohu č. 3 predkladanej Informácie. 
 
Niektoré navrhnuté a schválené úlohy v uzneseniach vlády sú v rozpore so Smernicou, ako aj Metodickým pokynom. Nejednoznačné úlohy v uzneseniach vlády, resp. termíny plnenia týchto úloh, odporujúce ustanoveniam Smernice a Metodického pokynu, tvoria obsah prílohy č. 4 predkladanej Informácie. Pretrvávajúce prijímanie nejednoznačných úloh v uzneseniach vlády SR negatívne ovplyvňuje možnosť ich triedenia, vyhodnocovania a následného informovania vlády SR o ich plnení.